rejauldu/bengali-wikipedia huggingface dataset:
এনগোলো কঁতে (; জন্ম: ২৯ মার্চ ১৯৯১) হলেন একজন ফরাসি পেশাদার ফুটবলার, যিনি প্রিমিয়ার লিগ ক্লাব চেলসি এবং ফ্রান্স জাতীয় দলের হয়ে একজন মধ্যমাঠের খেলোয়াড় হিসেবে খেলেন।  ইউএস বুলোগ্নের হয়ে খেলার মাধ্যমে কঁতে তার পেশাদার ক্যারিয়ার শুরু করেন এবং পরবর্তীতে দুই মৌসুমের জন্য স্তাদ মালয়ার্ব কঁনের লিগ ১-এ খেলেন। ২০১৫ সালে, তিনি প্রিমিয়ার লিগ ক্লাব লেস্টার সিটিতে ৫.৬ মিলিয়ন ইউরোর বিনিময়ে এক চুক্তি স্বাক্ষর করেন। যোগদানের পর থেকেই তিনি ক্লাবটির একজন অখণ্ড খেলোয়াড়ে পরিণত হন। তিনি ২০১৫–১৬ মৌসুমে লেস্টার সিটিকে তাদের ইতিহাসে প্রথম প্রিমিয়ার লিগ শিরোপা জয়লাভ করতে সাহায্য করেন। তিনি উক্ত ক্লাবের হয়ে শুধুমাত্র একটি মৌসুম অতিবাহিত করেন। এর পরবর্তী বছরে, তিনি প্রিমিয়ার লিগের এক ক্লাব চেলসিতে ৩২ মিলিয়ন ইউরোর যোগদান করেন। চেলসিতে যোগদানের প্রথম মৌসুমেই তিনি আবারো প্রিমিয়ার লিগ শিরোপা জয়লাভ করতে সক্ষম হন। ২০১৬–১৭ মৌসুমে, তিনি পিএফএ খেলোয়াড়দের বছরের সেরা খেলোয়াড় এবং এফডাব্লিউএ বছরের সেরা ফুটবলারের পুরস্কার জয়লাভ করেন। ১৯৯২ এবং ১৯৯৩ সালে এরিক কাঁতোয়াঁর পর, তিনি প্রথম খেলোয়াড় হিসেবে একজন আউটফিল্ড খেলোয়াড় হিসেবে পরপর দুই প্রিমিয়ার লিগ শিরোপা দুই ক্লাবের হয়ে জয়লাভ করেন।  ২০১৬ সালে ফ্রান্স জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি একই বছরের ২০১৬ উয়েফা ইউরো রানার-আপ ফ্রান্স দলের একজন সদস্য ছিলেন।   কর্মজীবন পরিসংখ্যান   আন্তর্জাতিক   + জাতীয় দল এবং সাল অনুযায়ী উপস্থিতি এবং গোলসংখ্যাজাতীয় দলসালউপস্থিতি গোলফ্রান্স২০১৬১৩১২০১৭৭০২০১৮১০০মোট৩০১   আন্তর্জাতিক গোল  স্কোর এবং কলামের তালিকায় ফ্রান্সের গোলসংখান প্রথমে উল্লেখ করা হয়েছে।  #  তারিখ  ভেন্যু  ম্যাচ  প্রতিপক্ষ  স্কোর  ফলাফল  প্রতিযোগিতা ১.  ২৯ মার্চ ২০১৬  স্তাদ দে ফ্রান্স, সেন্ট-দেনিস, ফ্রান্স  ২    ১–০  ৪–২  প্রীতি ম্যাচ   তথ্যসূত্র    বহিঃসংযোগ    France profile  at FFF  Premier League profile     বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:প্যারিসের ক্রীড়াবিদ বিষয়শ্রেণী:ফরাসি পুরুষ ফুটবলার বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:স্তাদ মালের্ব কঁয়ের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:লেস্টার সিটি ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপের খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ইংল্যান্ডে ফরাসি প্রবাসী বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:ইউনিয়ন স্পোর্তিভ বুলনিয়ের খেলোয়াড় বিষয়শ্রেণী:প্যারিসের ফুটবলার বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:আল ইত্তিহাদ ক্লাবের (জেদ্দা) খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:সৌদি আরবে প্রবাসী ফুটবলার বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:ফরাসি মুসলিম বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:লেজিওঁ দনরের নাইট বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
অরবিন্দ কাম্বলে (জন্ম: ২৮ ফেব্রুয়ারি ১৯৫২, উদগির, লাতুর) ভারতের মহারাষ্ট্রের ওসমানাবাদ লোকসভা কেন্দ্র থেকে ৮ম লোকসভা সদস্য ছিলেন।  তিনি একই আসন থেকে নবম, দশম ও দ্বাদশ লোকসভায় নির্বাচিত হয়েছিলেন।    তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:মহারাষ্ট্রের লোকসভা সদস্য বিষয়শ্রেণী:অষ্টম লোকসভার সদস্য বিষয়শ্রেণী:নবম লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:মহারাষ্ট্রের রাজনীতিবিদ বিষয়শ্রেণী:২০০৯-এ মৃত্যু
জাতিগত ধর্ম হলো ধর্মবিদ্যা অনুসারে একটি ধর্ম বা বিশ্বাস যা বংশগতির ধারণা এবং নির্দিষ্ট জাতিগততার সাথে যুক্ত। জাতিগত ধর্মগুলিকে প্রায়শই খ্রিস্টধর্ম, ইসলাম এর মতো বিশ্বজনীন ধর্ম থেকে আলাদা করা হয়, যেগুলি জাতিগত, জাতীয় বা জাতিগত সুযোগে সীমাবদ্ধ নয়।  জাতিগত ধর্মগুলিকে এমন ধর্ম হিসাবে সংজ্ঞায়িত করা হয় যা নির্দিষ্ট জাতিগত গোষ্ঠীর সাথে সম্পর্কিত এবং প্রায়শই সেই জাতিগোষ্ঠীর সংস্কৃতি, ভাষা ও রীতিনীতির সংজ্ঞায়িত অংশ হিসাবে বিবেচনা করা হয়। বিক্ষিপ্ত উদ্বাসনীয় গোষ্ঠীগুলি প্রায়ই জাতিগত ধর্মগুলিকে স্বতন্ত্র জাতিগত পরিচয় বজায় রাখার উপায় হিসাবে বিবেচিত যেমন আফ্রিকান ঐতিহ্যগত ধর্মের এবং আমেরিকা অঞ্চলে আফ্রিকান বিক্ষিপ্ত উদ্বাসনদের মধ্যে আফ্রিকান বিক্ষিপ্ত উদ্বাসন ধর্মের ভূমিকা।  কিছু প্রাচীন নৃতাত্ত্বিক ধর্ম পৌত্তলিকতাবাদে নতুন প্রাণশক্তি খুঁজে পেয়েছে। অধিকন্তু, অ-জাতিগত ধর্ম, যেমন খ্রিস্টধর্ম, জাতিগত বৈশিষ্ট্যগুলিকে এমন পরিমাণে গ্রহণ করতে পরিচিত যে তারা গুরুত্বপূর্ণ জাতিগত পরিচয় চিহ্নিতকারী হিসাবে ভূমিকা পালন করে, সার্বীয় গোঁড়া যাজকসম্প্রদায়ের সার্বীয় "সন্ত-স্যাভিয়ানবাদ", এবং অ্যাসিরীয় জনগণের সিরিয়াক খ্রিস্টান শাখার ধর্মীয় ও সাংস্কৃতিক ঐতিহ্য হলো এর উল্লেখযোগ্য উদাহরণ।   তথ্যসূত্র     বিষয়শ্রেণী:মানবজাতিতত্ত্ব
সূত্র    সমাধান    জ্যামিতিক    যান্ত্রিক    বীজগাণিতিক    ত্রিকোণমিতিক এবং সংখ্যাসূচক    বিশেষ ক্ষেত্রসমূহ    সাধারণীকরণ    টীকা    তথ্যসূত্র   বিষয়শ্রেণী:টলেমি বিষয়শ্রেণী:জ্যামিতিক আলোকবিজ্ঞান বিষয়শ্রেণী:গাণিতিক সমস্যা বিষয়শ্রেণী:উদ্ধৃতি শৈলীতে ফরাসি ভাষার উৎস (fr) বিষয়শ্রেণী:উদ্ধৃতি শৈলীতে জার্মান ভাষার উৎস (de) বিষয়শ্রেণী:উদ্ধৃতি শৈলীতে ইতালীয় ভাষার উৎস (it) বিষয়শ্রেণী:উদ্ধৃতি শৈলীতে লাতিন ভাষার উৎস (la) বিষয়শ্রেণী:উদ্ধৃতি শৈলীতে কাতালান ভাষার উৎস (ca) বিষয়শ্রেণী:ইবনুল হায়সাম বিষয়শ্রেণী:CS1: long volume value
গোলাম কবীর একজন বাংলাদেশী উদ্ভিদতত্ত্ববিদ ও শিক্ষাবিদ। তিনি রাজশাহী বিশ্ববিদ্যালয়ের (রাবি) উদ্ভিদবিজ্ঞান বিভাগের অধ্যাপক এবং নেত্রকোণায় অবস্থিত শেখ হাসিনা বিশ্ববিদ্যালয়ের ২য় উপাচার্য ছিলেন।  শিক্ষাজীবন তিনি রাজশাহী বিশ্ববিদ্যালয় থেকে উদ্ভিদবিজ্ঞানে স্নাতক ও স্নাতকোত্তর ডিগ্রি লাভ করেন এবং ভারতের বেনারস হিন্দু বিশ্ববিদ্যালয় থেকে পিএইচডি ডিগ্রি অর্জন করেন।  কর্মজীবন গোলাম কবীর দীর্ঘদিন রাজশাহী বিশ্ববিদ্যালয়ের উদ্ভিদবিজ্ঞান বিভাগে অধ্যাপনা করেছেন। অধ্যাপনার পাশাপাশি তিনি রাবির জীব ও ভূ-বিজ্ঞান অনুষদের ডিন, শিক্ষা ও গবেষণা ইনস্টিটিউটের পরিচালক, শিক্ষার্থী হলের প্রাধ্যক্ষ, উদ্ভিদবিজ্ঞান এবং অ্যাগ্রোনমি অ্যান্ড এগ্রিকালচার এক্সটেনশন বিভাগের সভাপতিসহ বিভিন্ন গুরুত্বপূর্ণ দায়িত্ব পালন করেন।  তিনি ২০২২ সালের ১ সেপ্টেম্বর নেত্রকোণায় অবস্থিত শেখ হাসিনা বিশ্ববিদ্যালয়ের উপাচার্য হিসেবে নিয়োগ লাভ করেন এবং ৪ সেপ্টেম্বর আনুষ্ঠানিকভাবে বিশ্ববিদ্যালয়টির ২য় উপাচার্যের দায়িত্বভার গ্রহণ করেন। ২০২৪ সালের ১১ আগস্ট তিনি বিশ্ববিদ্যালয়টির উপাচার্যের পদ থেকে পদত্যাগ করেন।  আরও দেখুন  রাজশাহী বিশ্ববিদ্যালয়  তথ্যসূত্র  বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশী উদ্ভিদবিজ্ঞানী বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:নেত্রকোণা বিশ্ববিদ্যালয়ের উপাচার্য বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:বেনারস হিন্দু বিশ্ববিদ্যালয়ের প্রাক্তন শিক্ষার্থী
সৈয়দ সায়েদুল হক সুমন (জন্ম: ৩ সেপ্টেম্বর ১৯৭৯, যিনি ব্যারিস্টার সুমন নামে অধিক পরিচিত) একজন বাংলাদেশী আইনজীবী ও রাজনীতিবিদ। তিনি হবিগঞ্জ-৪ আসনের সাবেক স্বতন্ত্র সংসদ সদস্য ও বাংলাদেশ সুপ্রিম কোর্টের একজন আইনজীবী। তিনি যুবলীগের কেন্দ্রীয় আইন বিষয়ক সম্পাদক ছিলেন।   প্রারম্ভিক জীবন  সৈয়দ সায়েদুল হক সুমন ৩ সেপ্টেম্বর ১৯৭৯ সালে হবিগঞ্জ জেলার চুনারুঘাট উপজেলার পীরবাজার নামক গ্রামে জন্মগ্রহণ করেন। তার বাবা সৈয়দ এরশাদ আলী ছিলেন একজন ব্যবসায়ী এবং তার মা আম্বিয়া বেগম চৌধুরী হলেন গৃহিণী। বাবা-মায়ের ৬ সন্তানের মধ্যে তিনি সবার ছোট।  স্থানীয় কেজি স্কুলে তার শিক্ষার হাতে খড়ি। তারপর দক্ষিণা চরণ পাইলট উচ্চ বিদ্যালয় (ডিসিপি হাইস্কুল) থেকে এসএসসি পাশ করে ঢাকা কলেজ থেকে এইচএসসি পাস করেন। এরপর ঢাকা বিশ্ববিদ্যালয় থেকে বিবিএ (অনার্স) ও এমবিএ ডিগ্রি লাভ করেন।পরবর্তীতে ইংল্যান্ডে গিয়ে আইনশাস্ত্র অধ্যয়ন করেন এবং লিংকন্স ইন থেকে ব্যারিস্টার এট ল' ডিগ্রি অর্জন করেন।  তার স্ত্রী শাম্মী আক্তার একজন আইনজীবী, যিনি বর্তমানে যুক্তরাষ্ট্র প্রবাসী। এই দম্পতির ১ ছেলে ও ১ মেয়ে রয়েছে।   কর্মজীবন  সৈয়দ সায়েদুল হক সুমন বাংলাদেশ সুপ্রীম কোর্টের আইনজীবী। তিনি আন্তর্জাতিক অপরাধ ট্রাইব্যুনালের একজন প্রসিকিউটর ছিলেন, এই পদ থেকে তিনি ২০১২ সালের ১৩ নভেম্বর পদত্যাগ করেন।   রাজনৈতিক জীবন  সৈয়দ সায়েদুল হক সুমন যুবলীগের কেন্দ্রীয় আইন বিষয়ক সম্পাদক ছিলেন।  তিনি স্বতন্ত্র প্রার্থী হিসেবে দ্বাদশ জাতীয় সংসদ নির্বাচনে হবিগঞ্জ-৪ আসনে তার নিকটতম প্রতিদ্বন্দ্বী মাহবুব আলীকে ৯৯ হাজার ৫৫৬ ভোটের ব্যবধানে হারিয়ে বিজয়ী হন।  ৫ আগস্ট ২০২৪ সালে ছাত্র-জনতার অভ্যুত্থানের মাধ্যমে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।   সমালোচনা  শেখ হাসিনা সরকার পতনের আগের কয়েকদিন ছাত্র-জনতার গণআন্দোলনের বিরুদ্ধে তার ভূমিকা নিয়ে ব্যাপক সমালোচনা হয়। বিশেষ করে ৪ আগস্ট ২০২৪ ছাত্রলীগ ও যুবলীগের উদ্দেশে দেওয়া সুমনের বক্তব্য সোশ্যাল মিডিয়ায় ছড়িয়ে পড়লে সমালোচনার ঝড় ওঠে। সুমন নিজেকে নিজেকে শেখ হাসিনার দালাল বলে পরিচয় দিতে গর্ববোধ করতেন।  আওয়ামী লীগের প্রচার-প্রকাশনা সম্পাদক ও সাবেক সংসদ সদস্য আব্দুস সোবহান গোলাপ ১৬ ফেব্রুয়ারি ২০২৩ সালে ৫০০ কোটি টাকার মানহানির মামলা করেন।  বৈষম্যবিরোধী ছাত্র আন্দোলন চলাকালে রাজধানীর মিরপুরে যুবদল নেতা ও বাঙালিয়ানা ভোজের সহকারী বাবুর্চি হৃদয় মিয়াকে হত্যাচেষ্টার অভিযোগে দায়ের করা ২৩ সেপ্টেম্বর ২০২৪ তারিখের মিরপুর মডেল থানার মামলায় মামলায় সুমনকে ২১ অক্টোবর ২০২৪ তারিখে মিরপুর-৬ এলাকা থেকে গ্রেপ্তার করা হয়। এই মামলায় তিনি ৫ দিনের রিমান্ডে ছিলেন। বিদেশ থেকে মানুষজনের কাছ থেকে টাকা এনে এলাকায় কয়েকটা ব্রিজ বানিয়ে এলাকার মানুষের সঙ্গে প্রতারণার অভিযোগ রয়েছে তার বিরুদ্ধে। সুমনের জাতীয় নির্বাচনের হলফনামায় আয় ৭ লাখ হলেও ১ কোটি ২৬ লাখ টাকার গাড়ি কেনেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৭৮-এ জন্ম বিষয়শ্রেণী:বাংলাদেশী আইনজীবী বিষয়শ্রেণী:হবিগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:দ্বাদশ জাতীয় সংসদের স্বতন্ত্র সদস্য বিষয়শ্রেণী:খুনের দায়ে দোষী সাব্যস্ত বাংলাদেশী
thumb|300px|পায়সান্দুর ক্যাথিড্রালের সামনে অবস্থিত ঘণ্টা পায়সান্দু (স্পেনীয় ভাষায়: Paysandú) পশ্চিম উরুগুয়ের একটি শহর এবং পায়সান্দু ডিপার্টমেন্টের রাজধানী। এটি উরুগুয়ের দ্বিতীয় বৃহত্তম শহর। শহরটি উরুগুয়াই নদীর পূর্ব তীরে, উরুগুয়ে-আর্জেন্টিনা সীমান্তের উপরে, রাজধানী মোন্তেবিদেও থেকে ৩৭৮ কিলোমিটার উত্তর-পশ্চিমে অবস্থিত। সমুদ্রগামী জাহাজের জন্য এটি একটি ব্যস্ত নদীবন্দর। এখানে মাংস প্রক্রিয়াকরণ, চামড়া শোধন, এবং ময়দার কারখানা আছে। ১৭২২ সালে শহরটি প্রতিষ্ঠা করা হয়। এখানে প্রায় ১ লক্ষ লোকের বাস।   তথ্যসূত্র   বিষয়শ্রেণী:উরুগুয়ের শহর বিষয়শ্রেণী:১৭৪৯-এ প্রতিষ্ঠিত জনবহুল স্থান
তাজিকিস্তান-বাংলাদেশ সম্পর্ক বলতে তাজিকিস্তান এবং বাংলাদেশের মধ্যকার দ্বিপাক্ষিক সম্পর্ককে বোঝানো হয়। বাংলাদেশ এবং তাজিকিস্তানের মধ্যে বৈদেশিক সম্পর্ক খুবই গভীর যা ভবিষ্যতেও আরো জোরদার করার চেষ্টা করা হচ্ছে।   উচ্চ পর্যায়ের পরিদর্শন  বাংলাদেশের সাবেক পররাষ্ট্র মন্ত্রী ড. দীপু মনি ২০১৩ সালে দুশানবে সফরে যান।  ২০১৮ সালে বাংলাদেশের পররাষ্ট্রমন্ত্রী তাজিকিস্তান সফরে যান।  ২০১৯ সালে বাংলাদেশের রাষ্ট্রপতি তাজিকিস্তান সফরে যান।   দুর্যোগ ব্যবস্থাপনায় সহায়তা  দুর্যোগ ব্যবস্থাপনায় বাংলাদেশের যথেষ্ট অভিজ্ঞতা থাকায় তাজিকিস্তান এই বিষয়ে বাংলাদেশের সহায়তা প্রত্যাশী। তাজিকিস্তানে কিছু বন্যায় ঝুঁকিসংক্রান্ত ব্যবস্থাপনা কর্মসূচীতে কারিগরি সহায়তা প্রদানের জন্য বাংলাদেশ তার বিশেষজ্ঞদের তাজিকিস্তানে প্রেরণ করছে।   অর্থনৈতিক সম্পর্ক  বাংলাদেশ এবং তাজিকিস্তান অর্থনৈতিক কর্মকাণ্ড বৃদ্ধিকল্পে পারস্পরিক আগ্রহ প্রকাশ করছে। বাংলাদেশী বিনিয়োগকারীরা তাজিকিস্তানের বাতি শিল্প এবং সূতি সেক্টরে বিনিয়োগে আগ্রহী। ২০০৭ সালে, কসমটেক্স, একটি বাংলাদেশী প্রতিষ্ঠান তাজিকিস্তানে সূতি এবং চামড়া প্রক্রিয়াকরণ কারখানা প্রতিষ্ঠা করে।  ২০১৯ সালে বাংলাদেশের পোশাক, ঔষধ, পাট ও পাটজাত পণ্য এবং তাজিকিস্তানের তুলা নিয়ে বাণিজ্যের কথা হয়।  তথ্যসূত্র   বিষয়শ্রেণী:তাজিকিস্তানের দ্বিপাক্ষিক সম্পর্ক বিষয়শ্রেণী:বাংলাদেশের দ্বিপাক্ষিক সম্পর্ক
ডোরেমন: নোবিতা'স ডায়ারি অন দ্য ক্রিয়েশন অব দ্য ওয়ার্ল্ড বা Doraemon: Nobita's Diary on the Creation of the WorldEnglish translation as shown on an official website for the 16th anniversary of the movie franchise. হলো ১৯৯৫ সালের অ্যানিমেটেড চলচ্চিত্র। যেটি জাপানের জনপ্রিয় মাঙ্গা ও আনিমে সিরিজ ডোরেমনের উপর ভিত্তি করে রচিত। এটা ১৯৯৫ সালে জাপানে মুক্তি লাভ করে।  কাহিনীসংক্ষেপ তথ্যসূত্র  বিষয়শ্রেণী:অ্যানিমে চলচ্চিত্র বিষয়শ্রেণী:১৯৯৫-এর চলচ্চিত্র বিষয়শ্রেণী:জাপানি চলচ্চিত্র বিষয়শ্রেণী:ডোরেমনের চলচ্চিত্র
বাজল সরেন (), যিনি বীর বাজল নামেও পরিচিত, ছিলেন একজন ভারতীয় স্বাধীনতা সংগ্রামী এবং সাঁওতাল বিদ্রোহের অন্যতম প্রধান যোদ্ধা। তিনি ১৮৫৫-৫৬ সালের সাঁওতাল বিদ্রোহের পূর্বে মহাজন ও সুদখোরদের অত্যাচারের বিরুদ্ধে একাই প্রতিবাদ করে কিংবদন্তি হয়ে ওঠেন। তার এই অসম সাহসী সংগ্রাম সিধু-কানুর প্রতিনিধিত্বে সংগঠিত মূল সাঁওতাল বিদ্রোহের পথ প্রশস্ত করেছিল।  প্রাথমিক জীবন ও পরিচয় বাজল সরেন বর্তমান ঝাড়খণ্ডের গোড্ডা জেলার সুন্দরপাহাড়ি ব্লকের বড় কালহাজার গ্রামে জন্মগ্রহণ করেন। তিনি কেবল একজন যোদ্ধা ছিলেন না, একজন প্রতিভাবান বাঁশি বাদক এবং শিল্পী হিসেবেও তার খ্যাতি ছিল। কথিত আছে, পাহাড়ের চূড়ায় বসে যখন তিনি বাঁশি বাজাতেন, তখন তার সুরের জাদুতে মানুষ, পশু-পাখি সকলেই মুগ্ধ হয়ে যেত। দূর-দূরান্ত থেকে মানুষ তার বাঁশি শুনতে আসত।  ইতিহাস ১৮৫৪-৫৫ সালে ঝাড়খণ্ড বেঙ্গল প্রেসিডেন্সির অধীনে ছিল। বাজল একটি ফন্দি এঁটে মহাজন রূপ সিং তাম্বুলিকে ডেকে পাঠান। তিনি মহাজনকে লোভ দেখান যে, তিনি তার সব গরু-ছাগল আর জমিজমা তাকে দিয়ে দেবেন। এই বলে তিনি মহাজনকে একটি মাঠে নিয়ে যান এবং সেখানে তাকে হত্যা করেন। এই হত্যাকাণ্ডের পর ব্রিটিশ পুলিশ তাকে ধরার জন্য মরিয়া হয়ে ওঠে। বাজালকে সরাসরি ধরতে না পেরে তারা একটি ফাঁদ পাতে। একটি সঙ্গীত অনুষ্ঠানের আয়োজন করে এবং বাঁশি প্রতিযোগিতার ঘোষণা দিয়ে বাজালকে আমন্ত্রণ জানানো হয়। সঙ্গীতপ্রেমী বাজাল এই প্রতিযোগিতায় অংশ নিতে এসে ব্রিটিশ পুলিশের হাতে ধরা পড়েন। গ্রেপ্তারের পর বাজলকে পায়ে বেড়ি ও হাতে হাতকড়া পরিয়ে বীরভূমের সিউড়ি কারাগারে (যা এখন পশ্চিমবঙ্গে অবস্থিত) নিয়ে আসে। সেখানে বিচারে তার ফাঁসির হুকুম হয়। কিন্তু ফাঁসির ঠিক আগে, তিনি তার বাঁশিতে একটি সাঁওতালি সুর বাজানোর ইচ্ছা প্রকাশ করেন। সেই সুর শুনে জেলের দারোগার মেয়ে মুগ্ধ হয়ে যান, তার প্রেমে পড়েন এবং তাকেই জেল থেকে পালাতে সাহায্য করেন। এই হত্যার কারণ ছিল সাঁওতাল পরগনার আদিবাসী মহিলাদের ওপর মহাজনের চরম অত্যাচার এবং সাধারণ মানুষের থেকে জোর করে খাজনা আদায়।  ১৮৫৪-৫৫ সালে তিনি যে প্রতিবাদ করেছিলেন, তা পরবর্তীতে সিধু-কানহু, চাঁদ-ভৈরবের নেতৃত্বে বৃহত্তর সাঁওতাল বিদ্রোহে রূপ নেয়। তিনি সিধু-কানহু সহযোদ্ধা ছিলেন বলেও উল্লেখ পাওয়া যায়।  তথ্যসূত্র  বিষয়শ্রেণী:সাঁওতালি ব্যক্তি বিষয়শ্রেণী:ভারতীয় বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:১৯শ শতাব্দীর ভারতীয় ব্যক্তি বিষয়শ্রেণী:উপমহাদেশীয় আদিবাসী ব্যক্তি
লাডোগা ল্যাকাস হল শনির বৃহত্তম উপগ্রহ, টাইটান-এর, একটি ভৌগোলিক উপাদান, যার নাম রাশিয়ার লাডোগা লেক-এর নামানুযায়ী  রাখা হয়েছে। এটি টাইটানের উত্তর মেরু অঞ্চলে পাওয়া "মিথেন হ্রদ "গুলির একটি।   ক্যাসিনি স্পেস প্রোব দ্বারা ২০০৪সালে শনাক্ত করা এই হ্রদটি তরল ইথেন এবং মিথেন দ্বারা গঠিত। Athéna Coustenis, F. W. Taylor Titan: Exploring an Earthlike World. (World Scientific, 2008) pp. 154–155. . এটি তার দীর্ঘতম মাত্রায় ১১০ কিলোমিটার এবং টাইটানের গোলক-এর  -এ অবস্থিত।   মন্তব্য    তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:লেকস অব টাইটান (চাঁদ)
শোভা সেন (১৭ সেপ্টেম্বর ১৯২৩ – ১৩ আগস্ট ২০১৭) একজন বাঙালি মঞ্চ ও চলচ্চিত্র অভিনেত্রী। কলকাতার গণনাট্য আন্দোলনের নেত্রী থেকে ছয় দশকে এক কিংবদন্তি অভিনেত্রী হয়ে উঠেছিলেন। তিনি প্রখ্যাত বাঙালি অভিনেতা উৎপল দত্তের স্ত্রী।  জন্ম ও প্রারম্ভিক জীবন  শোভা সেনের জন্ম ব্রিটিশ ভারতের অধুনা বাংলাদেশের ফরিদপুরের এক ডাক্তার পরিবারে। পিতা ডা.নৃপেন্দ্রনাথ সেনগুপ্ত। কলকাতার বেথুন কলেজ থেকে স্নাতক হওয়ার পর বামমনস্ক দেবপ্রসাদ সেনকে বিবাহ করেন এবং তার সূত্রেই তিনি ভারতীয় গণনাট্য সংঘে যোগ দেন।  অভিনয় জীবন ১৯৪৪ খ্রিস্টাব্দে বিজন ভট্টাচার্যেরনবান্ন নাটকে প্রধান নারীচরিত্র দিয়েই তার অভিনয় জীবনের শুরু। এরপর ১৯৫৩ খ্রিস্টাব্দে যোগ দেন লিটল থিয়েটার গ্রুপে (পরবর্তীতে পিপলস থিয়েটার গ্রুপে)। তার উল্লেখযোগ্য অভিনয় ছিল 'টিনের তলোয়ার', 'তিতুমীর', 'ব্যারিকেড'-এর মতো নাটকে। উৎপল দত্ত,শম্ভু মিত্র, বিজন ভট্টাচার্য প্রমুখ নাট্যব্যক্তিত্বের সঙ্গে অভিনয় করেছেন। কিন্তু অভিনয়কে কেন্দ্র করে তার বৈবাহিক জীবনে অশান্তির সূচনা হয় এবং পরবর্তীতে ১৯৬০ খ্রিস্টাব্দে বিচ্ছেদও ঘটে। ১৯৬১ খ্রিস্টাব্দে তার বিবাহ হয় উৎপল দত্তের সঙ্গে। মঞ্চে অভিনয় ছাড়াও তিনি একাধিক চলচ্চিত্রে অভিনয়ের পাশাপাশি প্রথম ছোটপর্দায়  কাজ করেন ১৯৫৫ খ্রিস্টাব্দে প্রফুল্ল চক্রবর্তীর 'ভগবান শ্রীরামকৃষ্ণ' ছবিতে। নিমাই ঘোষের ছিন্নমূল (১৯৫০),ঋত্বিক ঘটকের নাগরিক (১৯৭৭) বেদেনী,  উৎপল দত্তের ঝড়,  মৃণাল সেনের  এক অধুরি কহানী, একদিন প্রতিদিন ছবিতে অভিনয় করেছেন।  নাটকে ও ছবিতে সফল অভিনয়ের পাশাপাশি বামপন্থায় বিশ্বাসী শোভা সেন রাজনীতিতেও সক্রিয় ছিলেন। মার্ক্সবাদী কমিউনিস্ট পার্টির সঙ্গে তার নিয়মিত যোগাযোগ ছিল।  ১৯৫২ খ্রিস্টাব্দে হিন্দি ছবি বাবলা-য় অভিনয়ের জন্য দেশের সেরা অভিনেত্রীর পুরস্কার লাভ করেন। ২০১০ খ্রিস্টাব্দে শোভা সেন মাদার টেরিজা আন্তর্জাতিক পুরস্কার  লাভ করেন।  চলচ্চিত্রের তালিকা  বেদেনী, ঋত্বিক ঘটকের অসমাপ্ত কাজ  এক আধুরী কাহানী (১৯৭২, হিন্দি চলচ্চিত্র)  ঝাড় (১৯৭৯, বাংলা চলচ্চিত্র)  একদিন প্রতিদিন (১৯৭৯, বাংলা  চলচ্চিত্র)  বৈশাখী মেঘ (১৯৮১, বাংলা চলচ্চিত্র)  পসন্দ আপনি আপনি (১৯৮৩, হিন্দি চলচ্চিত্র)  দেখা (২০০১, বাংলা চলচ্চিত্র)  শ্যাডোস অব টাইম (২০০৪, বাংলা চলচ্চিত্র)  তথ্যসূত্র  বিষয়শ্রেণী:১৯২৩-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:২০১৭-এ মৃত্যু বিষয়শ্রেণী:ভারতীয় মঞ্চ অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় মঞ্চ পরিচালক বিষয়শ্রেণী:ফরিদপুর জেলার ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:বেথুন কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় গণনাট্য সংঘের মানুষ বিষয়শ্রেণী:বাঙালি হিন্দু বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:কলাকার পুরস্কার বিজয়ী বিষয়শ্রেণী:ভারতীয় নারী মঞ্চ পরিচালক
লেংপুই বিমানবন্দর (আইএটিএ: এজেএল, আইসিএও: ভিইপিএল) হল ভারতের মিজোরাম রাজ্যের রাজধানী শহর আইজালে অবস্থিত একটি গার্হস্থ্য বিমানবন্দর বা অন্তর্দেশীয় বিমানবন্দর।  বিমানবন্দরটি গুয়াহাটি ও কলকাতার সাথে দৈনিক উড়ান এবং ইম্ফলের সপ্তাহে সাথে তিনটি উড়ান দ্বারা সংযুক্ত রয়েছে এবং এটি মিজোরামের রাজধানী আইজল থেকে ৩২ কিলোমিটার দূরে অবস্থিত। লেংপুই বিমানবন্দরটি রাজ্য সরকার কর্তৃক নির্মিত প্রথম বড় বিমানবন্দর।  ইতিহাস  বিমানবন্দরটি ₹৯৭৯ কোটি টাকা ব্যয়ে নির্মিত হয়েছিল  এবং এটি দুই বছর দুই মাসের (মোট ১৪ মাস) রেকর্ড সময়ের মধ্যে সম্পন্ন হয়েছিল। নির্মাণ কাজটি ১৯৯৫ সালে  ডিসেম্বর মাসে শুরু হয় এবং ১৯৯৮ সালের ফেব্রুয়ারি মাসে সম্পন্ন হয়। বিমানবন্দরটি ৩০০ টি আগমনকারী এবং বহির্মুখী যাত্রীদের ব্যবহারের জন্য উপযোগী হতে পারে বলে আশা করা যায়।  এই বিমানবন্দর নির্মাণের আগে, আইজল শহরটি তার নিকটতম বিমানবন্দর  শিলচর বিমানবন্দর থেকে ২০৫ কিলোমিটার (১২৭ মাইল) এবং নিকটবর্তী রেলওয়ের স্টেশন বেহারবাড়ির থেকে ১৩০- কিলোমিটার (৮১ মাইল) দূরে ছিল। ভূমি অধিগ্রহণের বিষয়ে তথ্যে পাওয়া গেছে যে প্রায় ৬৫ শতাংশ জমি অধিগ্রহণ করা হয়েছে, কিছু উচ্চ পদস্থ সরকারী কর্মকর্তা ও আইজলের রাজনৈতিক নেতারা খুব কম মূল্যে লোংপুই গ্রামে মানুষের কাছ থেকে জমি কেনা শুরু করে। তারপর তারা এখানকার বিমানবন্দরে নির্মাণের জন্য সরকারকে জমি দান করে, যার জন্য ধনীরা প্রকৃত কৃষকদের তুলনায় জমি দাতা হিসাবে অনেক বেশি ক্ষতিপূরণ পায়।  পূর্বে, লোংপুই এয়ার ডেকান দ্বারাও উড়ান সেবা প্রদান কর হত যা পরে কিংফিশার রেড নামে বিমানসংস্থার সাথে মিশে যায়, কিন্তু এপ্রিল ২০১৩ সালে বিমানসংস্থাটি লেংপুই থেকে উড়ান পরিষেবা বন্ধ করে দেয়।  প্রযুক্তিগত বিবরণ লেংপুই বিমানবন্দরের ২,৫০০ মিটার দীর্ঘ রানওয়ে রয়েছে। এটি অন্য বিমানবন্দরের রানওয়ের থেকে অনন্য, কারণ এটিতে অনেকগুলি নিম্নমুখী পাহাড়ী জলপ্রবাহ দেখা যায়।  বিমানবন্দরটি ভারতের তিনটি টেবিল শীর্ষ রানওয়ে (কোজিকোড এবং ম্যাঙ্গালোরের মতো) বিমানবন্দরগুলির মধ্যে একটি  যা একটি অপটিক্যাল বিভ্রম সৃষ্টি করে যার জন্য পাইলট বা বিমানচালকে বিমানবন্দরে বিমান অবতরনের জন্য খুবই সুনির্দিষ্ট পদ্ধতির প্রয়োজন।  বর্তমানে, লেংপুই বিমানবন্দরে "ক্যাট-ই ইন্সট্রুমেন্ট ল্যান্ডিং সিস্টেম" স্থাপন করা হয়েছে  যা কম দৃশ্যমান অবস্থার সময় বিমানগুলিকে নিরাপদে বিমানবন্দরে অবতরণ করাতে পারবে। বিমানবন্দরে  একটি রানওয়ে নিরাপত্তা এলাকা  এবং বিচ্ছিন্নতা পার্কিং বে নির্মাণ পরিকল্পনার অধীনে রয়েছে।  ভারতীয় বিমানবাহিনী লেংপুই বিমানবন্দরে কমপক্ষে ৪ টি জেটি যোদ্ধাদের স্টেশন করার পরিকল্পনা করছে।  ইন্ডিয়ান অয়েল লেংপুই বিমানবন্দরে বিমানের জ্বালানি পরিষেবা বিভাগ পরিচালনা করে। thumb|লেংপুই বিমানবন্দরের প্রথম পরিক্ষামূলক উড়ান। thumb|লেংপুই বিমানবন্দরের টার্মিনাল ভবন।   বিমান সংস্থা এবং গন্তব্যস্থল  তথ্যসূত্র  বহিঃসংযোগ  বিষয়শ্রেণী:ভারতের বিমানবন্দর বিষয়শ্রেণী:২০শ শতাব্দীতে ভারতের স্থাপত্য বিষয়শ্রেণী:১৯৯৮-এ প্রতিষ্ঠিত বিমানবন্দর বিষয়শ্রেণী:১৯৯৮-এ মিজোরামে প্রতিষ্ঠিত
সাবা খালিদ হলেন একজন পাকিস্তানি সামাজিক উদ্যোক্তা এবং সক্রিয়কর্মী, জনবক্তা এবং সাংবাদিক।  তিনি ডিজিটাল কন্টেন্ট প্ল্যাটফর্ম "অউরত রাজ"-এর প্রতিষ্ঠাতা।    কর্মজীবন  লেখালেখির দিকে পূর্ণকালীন সময় দেওয়ার আগে সাবা খালিদ প্রায় দশ বছর যাবত কর্পোরেট খাতে যোগাযোগমূলক পরামর্শদাতা হিসাবে কাজ করেছিলেন।  ডিজিটাল প্রযুক্তি ব্যবহার করে নারী ক্ষমতায়ন, শিক্ষা এবং বিনোদনের জন্য ২০১৬ সালে তিনিঅউরত রাজ  নামে একটি অনলাইন  প্ল্যাটফর্ম  প্রতিষ্ঠা করেছেন। প্ল্যাটফর্মটির মুখ্য পণ্য হল "রাজি" নামক একটি এআই চ্যাটবট যা মূলত নিষিদ্ধ স্বাস্থ্য, ঋতুস্রাব, গর্ভাবস্থা ও এসটিডি নিরাপত্তা এবং স্বাস্থ্যবিধি বিষয়েগুলো নারীদেরকে শিখিয়ে থাকে।  ২০১৮ সালে তিনি "শি লাভ্স টেক গ্লোবাল স্টার্টআপ কম্পিটিশন" প্রতিযোগিতায় চূড়ান্ত প্রতিযোগী ছিলেন।    তথ্যসূত্র   বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি নারী সক্রিয়কর্মী বিষয়শ্রেণী:পাকিস্তানি নারী বিষয়শ্রেণী:১৯৮৪-এ জন্ম বিষয়শ্রেণী:পাকিস্তানি সক্রিয়কর্মী
গোপালগঞ্জ সরকারি কলেজ বাংলাদেশের গোপালগঞ্জ জেলার একটি সরকারি কলেজ। এই কলেজটি সরকারি বঙ্গবন্ধু বিশ্ববিদ্যালয় কলেজ নামে পরিচিত।গোপালগঞ্জ জেলা  বাংলাদেশ জাতীয় তথ্য বাতায়ন কলেজটিতে আধুনিক সুযোগ সুবিধাসহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। রাজনৈতিক অস্থিরতা থেকে মুক্ত হওয়ার ফলে কলেজটি উপজেলার অন্যতম সেরা কলেজের স্বীকৃতি পেয়েছে।   ইতিহাস  তৎকালীন জমিদার মথুরানাথ বসু কলেজটি প্রতিষ্ঠা করেন। এটি ১৯৫০ সালে প্রতিষ্ঠিত হয়ে ইন্টারমিডিয়েট কলেজ হিসেবে আই.এ. ও আই.কম. ক্লাস চালু করা হয়। প্রতিষ্ঠাকালীন নাম ছিল সীতানাথ মথুরানাথ কলেজ।মথুরানাথ বোস গোপালগঞ্জের আলোর দূত রাইজিংবিডি.কম  পরবর্তীতে মুহাম্মদ আলী জিন্নাহ কলেজটির নামকরণ করেন কায়েদে আজম মেমোরিয়াল কলেজ। কলেজের প্রথম অধ্যক্ষ ছিলেন বাবু পবিত্র কুমার দাস গুপ্ত। ১৯৫৮ সালে বি.এ., ১৯৯৬ সালে বি.কম. এবং ১৯৭০ সালে বি.এস.সি. ক্লাস চালু হয়। ১৯৭১ সালে স্বাধীনতার পরবর্তী কালে কলেজটির নামকরণ করা হয় বঙ্গবন্ধু মহাবিদ্যালয়। ১৯৭৪ সালে এপ্রিল কলেজটিকে সরকারিকরণ করা হয়। নামকরণ হয় সরকারি বঙ্গবন্ধু কলেজ।সরকারি বঙ্গবন্ধু কলেজ  বাংলাদেশ জাতীয় তথ্য বাতায়ন   ২০২৫ সালের ২৮ মে বাংলাদেশের অন্তর্বর্তীকালীন সরকার শেখ পরিবারের নাম বাদ দিয়ে নতুন নামকরণ করে।   অবস্থান  কলেজটি গোপালগঞ্জ জেলা সদরে অবস্থিত। কলেজের পশ্চিমে মরা মধুমতি নদী, দক্ষিণে জেলা জজকোর্ট। এখানে একাদশ ও স্নাতকসহ ১৩টি বিষয়ে অনার্স, ১০টি বিষয়ে মাস্টার্স পাঠদান করা হয়। কলেজে দুইটি ছাত্র হোস্টেল ও তিনটি ছাত্রী হোস্টেল ভবনসহ মোট ১৩টি পাকা ভাবন রয়েছে। কলেজের আয়তন প্রায় ৫.৭০ একর।২০১২ সালের স্নাতকোত্তর ১ম পর্ব প্রাইভেট কোর্সে রেজিস্ট্রেশনের তথ্য। দৈনিক প্রথম আলো   অনুষদ সমূহ  বাংলা ইংরেজি ইতিহাস ইসলামের ইতিহাস ও সংস্কৃতি দর্শন আরবি ইসলামিক স্টাডিজ সংস্কৃত পালি অর্থনীতি রাষ্ট্রবিজ্ঞান হিসাববিজ্ঞান ব্যবস্থাপনা মার্কেটিং ফিন্যান্স এন্ড ব্যাংকিং।২০১২ সালের স্নাতকোত্তর ১ম পর্ব প্রাইভেট কোর্সে রেজিস্ট্রেশনের তথ্য দৈনিক প্রথম আলো   অর্জন  এইচ.এস.সি পরীক্ষায় এ+, স্নাতক (পাস), স্নাতক সম্মান ও স্নাতকোত্তর শ্রেণীতে প্রথম শ্রেণীসহ পাসের হার উল্লেখযোগ্য।   আরও দেখুন   সরকারি কলেজ  বেসরকারি কলেজ  জাতীয় বিশ্ববিদ্যালয়   তথ্যসূত্র    বহিঃসংযোগ   মাধ্যমিক ও উচ্চশিক্ষা অধিদপ্তর  বিষয়শ্রেণী:গোপালগঞ্জ জেলার মহাবিদ্যালয় বিষয়শ্রেণী:১৯৫০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৫০-এ পূর্ব পাকিস্তানে প্রতিষ্ঠিত